2023.6.16.
HU
Az Európai Unió Hivatalos Lapja
C 214/179 2023. január 17., kedd
Módosítás 14 Rendeletre irányuló javaslat 30 preambulumbekezdés A Bizottság által javasolt szöveg (30)
Módosítás
Annak biztosítása érdekében, hogy az illetékes hatóságok megfelelően fel tudják dolgozni a hozzájuk benyújtott, a hulladékszállítással kapcsolatos dokumentumokat, elő kell írni a bejelentő számára, hogy kérésre nyújtsa be ezeknek a dokumentumoknak az e hatóságok számára elfogadott nyelven készült, hiteles fordítását.
(30)
Annak biztosítása érdekében, hogy az illetékes hatóságok megfelelően fel tudják dolgozni a hozzájuk benyújtott, a hulladékszállítással kapcsolatos dokumentumokat, el­ kerülve ugyanakkor az indokolatlan adminisztratív terheket, a bejelentőnek a bejelentéseket, információkat és a dokumentumokat az érintett illetékes hatóságok tagállamának hivatalos nyelvén vagy angolul kell benyújtania.
Az illetékes hatóságok kérésére – de csak kellően indokolt esetekben – rendelkezésre kell bocsáta­ ni ezeknek a dokumentumoknak az e hatóságok számára elfogadott nyelven készült, hiteles fordítását.
Módosítás 15 Rendeletre irányuló javaslat 31 preambulumbekezdés A Bizottság által javasolt szöveg (31)
Annak érdekében, hogy elkerülhető legyen a hulladékvagy áruszállítás abból eredő zavara, hogy az illetékes hatóságok nem értenek egyet az ilyen hulladék vagy áruk státuszát illetően, meg kell határozni az említett néze­ teltérések rendezésére szolgáló eljárást.
E tekintetben fontos, hogy az illetékes hatóságok döntéseiket a 2008/98/EK irányelvnek a melléktermékek meghatáro­ zására és a hulladékstátusz megszűnésére vonatkozó rendelkezéseire alapozzák.
Meg kell határozni továbbá az illetékes hatóságok között abban a tekintetben felmerülő nézeteltérések rendezésére szolgáló eljárást, hogy a hulla­ dékot bejelentési eljárás alá kell-e vonni vagy sem.
A hulladék bejelentési eljárás alá vonása feltételeinek Unió-szerte történő jobb harmonizációjának biztosítása érdekében a Bizottságot fel kell hatalmazni arra is, hogy végrehajtási jogi aktusokat fogadjon el az e rendelet vonatkozó mellékleteiben szereplő konkrét hulladékok besorolására vonatkozó kritériumok megállapítása cél­ jából, amelyek meghatározzák, hogy az adott hulladékra vonatkozik-e a bejelentési eljárás.
Ezen túlmenően annak elkerülése érdekében, hogy a hulladékot tévesen használt áruként jelentsék be, valamint a jogi egyér­ telműség biztosítása érdekében a Bizottságot fel kell hatalmazni arra, hogy végrehajtási jogi aktusokat fogadjon el, amelyekben kritériumokat állapít meg a használt áruk és a hulladék megkülönböztetésére azon konkrét árukra, amelyek esetében az ilyen megkülönböz­ tetés fontos, különösen az Unióból való kivitelük tekintetében.
Módosítás (31)
Annak érdekében, hogy elkerülhető legyen a hulladékvagy áruszállítás abból eredő zavara, hogy az illetékes hatóságok nem értenek egyet az ilyen hulladék vagy áruk státuszát illetően, meg kell határozni az említett néze­ teltérések rendezésére szolgáló eljárást.
E tekintetben fontos, hogy az illetékes hatóságok döntéseiket a 2008/98/EK irányelvnek a melléktermékek meghatáro­ zására és a hulladékstátusz megszűnésére vonatkozó rendelkezéseire alapozzák.
Meg kell határozni továbbá az e rendelet mellékletei szerinti egyes hulladékok osztály­ ozására vonatkozó kritériumokat, valamint az illetékes hatóságok között abban a tekintetben felmerülő nézetel­ térések rendezésére szolgáló eljárást, hogy a hulladékot bejelentési eljárás alá kell-e vonni vagy sem.
Ezen túlmenően a jogbiztonság biztosítása és annak elkerülése érdekében, hogy a hulladékot – tévesen – használt áruként jelentsék be, kritériumokat kell megállapítani a használt áruk és a hulladék megkülönböztetésére azon konkrét árukra, amelyek esetében az ilyen megkülönböz­ tetés fontos, különösen az Unióból való kivitelük tekintetében.